แอมป์ ยังรัก หยก คิดถึงทุกวัน เสียใจแพลนชีวิตคู่อีก 3 ปีแต่งล่ม 
แอมป์ พีรวัศ รับวันนี้ยังรัก หยก ธัญยกันต์ อยู่ เผยรอเวลาให้รักษาทุกอย่าง ส่วน พีพี พัชญา ก็เป็นห่วง เพราะโดนกระแสสังคมถล่มด่าในไอจีอย่างหนัก เผยเข้าไปคุยกับผู้ใหญ่ที่ช่องเอง เพื่อชี้แจงเรื่องราวที่เกิดขึ้น แฮปปี้ผู้ใหญ่เข้าใจ ฟุ้งตอนนี้หวงชีวิตโสด,หลังจากที่เกิดเรื่องราวจนทำให้รักล่ม ล่าสุดบันเทิงไทยรัฐออนไลน์ ก็ได้โทรไปอัพเดตเรื่องราวชีวิตของ แอมป์ พีรวัศ กุลนันท์วัฒน์ หลังจากที่เลิกรากับแฟนสาวที่คบหากันมานานอย่าง หยก ธัญยกันต์ โดยมีชื่อของนางเอกน้องใหม่ พีพี พัชญา เข้ามาเกี่ยวข้อง ซึ่งหนุ่มแอมป์ก็ได้เปิดใจถึงความรู้สึกหลังเกิดเรื่องฉาวในครั้งนี้ด้วยน้ำเสียงที่ยังเศร้าอยู่ไม่น้อย ว่ายังคงรักแลคิดถึงอดีตแฟนสาวอยู่ทุกวัน,สภาพจิตใจตอนนี้เป็นอย่างไรบ้าง?, ก็ไม่เป็นอะไรมากครับ ทุกวันนี้ก็ทำงานครับ ทำงานทุกวัน โฟกัสทุกอย่างไปที่งาน ครอบครัว เพื่อนๆ ก็บอกให้สู้ๆ เดี๋ยวมันก็ผ่านไป ไอ้เรื่องคอมเมนต์ด่าก็ไม่ค่อยสนใจอ่านครับ ยอมรับว่าแรกๆ อ่านนะ แต่อ่านแล้วก็ทำให้เรารู้สึกไม่โอเคกับมัน ก็เลยเลือกที่จะไม่อ่านครับ ทุกวันนี้ก็เข้าวัดทำบุญเป็นประจำอยู่แล้ว มันก็ช่วยทำให้จิตใจสงบขึ้นนะ เวลาอ่านคอมเมนต์เห็นคนด่าก็ทำให้ปล่อยวางไม่ยึดติด,ไปไหนมาไหนสายตาที่คนมองเราเปลี่ยนไปมั้ย เพราะก่อนหน้านี้แอมป์เป็นฮีโร่ในสายตาของทุกคน มีแต่ข่าวในด้านบวกมาตลอด?, , ไม่นะครับ ไม่มีสายตาที่ทำให้ผมรู้สึกไม่ดี และอีกอย่างผมก็ไม่ใช่ฮีโร่ของใคร ผมเป็นคนๆ นึง ที่มีความรู้สึกเหมือนกัน แต่เรื่องที่เกิดขึ้นผมก็ยืนยันนะว่ามันไม่ใช่ความจริงเลย, , คนรอบข้างมีอาสามาเป็นกาวใจให้มั้ย อย่างพี่เวียร์ ศุกลวัฒน์ เพราะเค้าก็สนิทกับหยกและแอมป์?, ไม่นะครับ พี่เค้าแค่บอกว่าโตๆ กันแล้ว คิดให้ดีๆ แค่นั้น เค้าไม่ยุ่งวุ่นวาย เพราะมันเป็นเรื่องของคนสองคนครับ,แล้วแอมป์ได้พยายามติดต่อหาหยกอีกมั้ย หลังจากที่หยกให้ข่าวไป?, ผมมองว่าต้องปล่อยให้เวลามันเป็นตัวรักษาทุกอย่าง ให้เวลามันทำหน้าที่ของมัน เพราะยังไงวันนึงเราก็ต้องกลับมาเจอกัน เพราะเพื่อนเราคือกลุ่มเดียวกัน ผมรู้ว่าโทรไปตอนนี้ก็ไม่มีอะไรดีขึ้น,แอมป์ไม่เสียดายช่วงเวลาที่คบกันมาบ้างเหรอ?, เสียดายสิครับ ผมมีความรู้สึกนะ ผมมีแพลนกับเค้าเยอะมาก วางไว้ว่าอีก 3 ปี เราจะแต่งงานกัน พอมาเจอเหตุการณ์นี้ผมก็ไม่รู้จะพูดอะไร และผมก็ยังรักหยกอยู่ ยังคิดถึงเค้าอยู่ทุกวัน แม้ว่าวันนี้เราจะไม่ได้เป็นแฟนกันแล้วก็ตาม แต่ผมเชื่ออยู่อย่างนึงนะว่า ถ้าเราเป็นคู่กัน ยังไงมันก็จะวนกลับมา ถ้าไม่ใช่ก็จะมีเรื่องทำให้เราต้องเลิกกันไป ผมไม่รู้ว่าอนาคตจะเป็นอย่างไร แต่ผมยังรักเค้าอยู่เหมือนเดิม และไม่ได้เกลียดหยกด้วย ทุกวันนี้ของๆ เค้าที่เค้าให้ผม ผมก็ไม่เคยเก็บออกจากห้อง ทุกอย่างยังเหมือนเดิม ทุกวันก็ยังฝันถึงเค้าอยู่ ยังคิดถึง ผมไม่ได้เลิกกันเพราะเกลียดกัน เราเลิกกันเพราะคนอื่น คนอื่นทำให้เราเลิกกัน ตอนนี้เวลาเท่านั้นที่จะช่วยให้เราดีขึ้น ผมไม่รู้นะ เรื่องอนาคตข้างหน้าเราจะกลับมาเข้าใจกันเหมือนเดิมมั้ย มันตอบไม่ได้,แล้วพีพีล่ะ มีได้คุยกับน้องมั้ย เพราะทางน้องโดนกระแสถล่มหนักมาก?, โดนด่าเละเลยใช่มั้ย น่าสงสารน้องเค้าเหมือนกันนะ ผมไม่ได้คุยกับน้อง ส่วนใหญ่จะถามกับคุณแม่น้องมากกว่าว่าน้องเป็นอย่างไรบ้าง โอเคมั้ย คุณแม่น้องก็บอกว่าน้องโอเค ผมก็รู้สึกไม่ดีนะ ที่เรื่องนี้มันกระทบไปถึงหลายคน ไม่ใช่แค่ผมกับหยกเท่านั้น,ผู้ใหญ่เรียกเค้าไปคุยมั้ย เพราะข่าวค่อนข้างกระทบกับภาพลักษณ์พระเอกของแอมป์และนางเอกของพีพี?, ผู้ใหญ่ไม่ได้เรียกครับ แต่ผมเข้าไปหาผู้ใหญ่ อยากจะเข้าไปชี้แจงว่ามันเกิดอะไรขึ้น ซึ่งผู้ใหญ่ก็น่ารักครับ ท่านไม่ยุ่งกับเรื่องของคน 2 คน ซึ่งผมขอขอบคุณผู้ใหญ่มากที่ท่านเข้าใจในเรื่องนี้ ผมไม่กลัวว่าจะโดนลดบทบาทจากพระเอก เพราะผมบริสุทธิ์ใจจริงๆ ครับ,เกิดเรื่องแบบนี้แล้ว กับพีพีทางช่องจะกล้าป้อนงานคู่ให้อีกมั้ย?, อันนี้ก็แล้วแต่ทางผู้ใหญ่ครับ ผมเป็นนักแสดง ผมเล่นได้ ถ้าผู้ใหญ่ให้ทำอะไรผมก็โอเค,กลัวสาวๆ จะมองว่าเป็นคนเจ้าชู้มั้ย?, ผมไม่ได้กลัวว่าเค้าจะกลัวผม แต่ผมกลัวคนที่จะเข้ามามากกว่า ผมไม่พร้อมจะรักใคร ตอนนี้ก็ว้าเหว่เหมือนกันนะ มันโหวงๆ มันเคยมีคนโทรหาถามไถ่วันนี้ว่ากินข้าวยัง ทำงานเหนื่อยมั้ย มันก็รู้สึกนะ แต่อีกมุมนึงผมก็หวงชีวิตโสดตอนนี้ด้วย อยากลองอยู่กับมัน ดูแลตัวเอง รับผิดชอบงาน ดูแลครอบครัว
แอมป์ พีรวัศ รับวันนี้ยังรัก หยก ธัญยกันต์ เผยรอเวลาให้รักษาทุกอย่าง ส่วน พีพี พัชญา ก็เป็นห่วง เพราะโดนกระแสสังคมถล่มด่าในไอจีอย่างหนัก เผยเข้าไปคุยกับผู้ใหญ่ที่ช่องเอง เพื่อชี้แจงเรื่องราวที่เกิดขึ้น แฮปปี้ผู้ใหญ่เข้าใจ 
แอมป์ พีรวัศ กุลนันท์วัฒน์,พีพี พัชญา เพียรเสมอ,หยก ธัญยกันต์ ธนกิตติ์ธนานนท์,หยกแฟนแอมป์,หยกเลิกแอมป์,พีพีมือที่สามรักหยกแอมป์,พีพี นางเอกน้องใหม่,สาวน้อยอ้อยควั่น,แอมป์ พีพี คู่จิ้น,ไลน์หลุดแอปม์คุยพีพี,แอมป์ พระเอกช่อง 7,พีพี นางเอกช่อง 7,หยก นางร้ายช่อง 7,พีพี โดนถล่มไอจีเละ,ทีมหยก,ข่าว,ข่าวบันเทิง,ไทยรัฐออนไลน์